கேள்வி: அன்வேஷனா என்பது என்ன?
பதில்: அன்வேஷனா (Anveshana) இயக்குநர் வம்சியின் இயக்கத்தில் 1985இல் வெளிவந்த தெலுங்கு மொழி மொழித் திரைப்படமாகும். இப்படத்தில் கார்த்திக் (தமிழ் நடிகர்), பானுப்ரியா (நடிகை), சத்யநாராயணா , சரத் பாபு போன்றோர் முக்கியக் கதாபாத்திரத்தில் நடித்திருந்தனர் "சித்தாரா" , " ஆலாபனா" படத்திற்கு பிறகு இயக்குநர் வம்சியின் மூன்றாவது படமாகும். தமிழ் "பாடும் பறவைகள்" என்ற பெயரில் வெளிவந்தது. பறவையியல் ஆர்வம் கொண்ட காவல் அதிகாரி ஒருவன், ஒரு மனிதன் புலியால் கொலை செய்யப்பட, அதன் பின்னர் நடக்கும் தொடர் கொலைகளின் மர்மத்தை தீர்க்க முயற்சிக்க காட்டிற்கு வருகிறான். இந்த தொடர் கொலைகளை செய்வது யார் என்பதை கண்டுபிடிப்பதே படத்தின் இறுதியாகும்.
கேள்வி: அன்வேஷனா - தயாரிப்பு குறித்து விரிவாக சொல்லுங்கள்.
பதில்: 1984இல் வெளிவந்த "சித்தாரா" பட இயக்கத்திற்குப் பிறகு, தயாரிப்பாளரான காமினேனி பிரசாத், இயக்குநர் வம்சியை தனது அடுத்தப் படத்திற்காக அணுகினார். இயக்குநர் வம்சி, காட்டில் நடக்கும் சம்பவங்களைக் கொண்டு ஒரு திகில் கதையை படமாக எடுக்க வேண்டும் என விரும்பினார். அதனால் அவரே ஒரு புதினத்தை இந்திராகாந்தி படுகொலை நடந்த சமயத்தில் எழுதி முடித்தார். தயாரிப்பாளருக்கும் இந்தக் கதை பிடித்திருந்ததால் படவேலைகள் நடந்தேறின. கலை இயக்குநர் தோட்டா தரணி, திருப்பதி அருகில் உள்ள தலக்கோனா காட்டில் இப் படத்திற்கான கதைக் களத்தை வடிவமைத்தார். படக் குழுவினர் காட்டின் அருகாமையிலுள்ள 'நெரபாயிலு' கிராமத்தில் தங்கியிருந்தனர்.
கேள்வி: அன்வேஷனா - படக்குழு குறித்து விரிவாக சொல்லுங்கள்.
பதில்: * இயக்கம் - வம்சி * இசை அமைப்பு - இளையராஜா * ஒளிப்பதிவு - எம். வி. ரகு * படத் தொகுப்பு - அனில் மால்நாத் * கலை வடிவமைப்பு - தோட்டா தரணி * பின்னணி பாடியவர்கள் - எஸ். ஜானகி மற்றும் எஸ். பி. பாலசுப்பிரமணியம் * பாடல்கள் - வெட்டூரி சுந்தரராம மூர்த்தி